กฎกระทรวงการอนุญาตหรือการรับรองให้นำเข้าหรือส่งออกซึ่งสัตว์ป่า ซากสัตว์ป่า หรือผลิตภัณฑ์จากซากสัตว์ป่า พ.ศ. 2567
ประกาศวันที่ 2024-11-26

content: กฎกระทรวง การอนุญาตหรือการรับรองให้นำเข้าหรือส่งออก ซึ่งสัตว์ป่า ซากสัตว์ป่า หรือผลิตภัณฑ์จากซากสัตว์ป่า พ.ศ. ๒๕๖๗
content: อาศัยอำนาจตามความในมาตรา ๕ วรรคหนึ่ง มาตรา ๒๒ วรรคสาม มาตรา ๒๓ วรรคสี่ และมาตรา ๒๔ วรรคสอง แห่งพระราชบัญญัติสงวนและคุ้มครองสัตว์ป่า พ.ศ. ๒๕๖๒ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงการขอใบอนุญาตหรือใบรับรอง และการออกใบอนุญาตหรือใบรับรองให้นำเข้า ให้ส่งออก หรือให้นำผ่านซึ่งสัตว์ป่า ซากของสัตว์ป่า หรือผลิตภัณฑ์ที่ทำจากซากของสัตว์ป่า พ.ศ. ๒๕๕๘
sectionNo: 2
content: ข้อ ๒ ในกฎกระทรวงนี้ “ใบอนุญาต” หมายความว่า ใบอนุญาตให้นำเข้าหรือส่งออกซึ่งสัตว์ป่าสงวน สัตว์ป่าคุ้มครอง สัตว์ป่าคุ้มครองที่เพาะพันธุ์ได้ หรือสัตว์ป่าควบคุม ซากสัตว์ป่า หรือผลิตภัณฑ์จากซากสัตว์ป่าดังกล่าว แล้วแต่กรณี “ใบรับรอง” หมายความว่า ใบรับรองการนำเข้าหรือส่งออกซึ่งสัตว์ป่าที่มิใช่สัตว์ป่าสงวน
sectionNo: 2
content: สัตว์ป่าคุ้มครอง หรือสัตว์ป่าควบคุม ซากสัตว์ป่า หรือผลิตภัณฑ์จากซากสัตว์ป่าดังกล่าว แล้วแต่กรณี “อธิบดี” หมายความว่า อธิบดีกรมอุทยานแห่งชาติ สัตว์ป่า และพันธุ์พืช หรืออธิบดีกรมประมงเฉพาะที่เกี่ยวกับสัตว์น้ำ
sectionNo: 3
content: ข้อ ๓ คำขอ ใบอนุญาตหรือใบรับรอง และใบแทนใบอนุญาตหรือใบรับรอง ให้เป็นไปตามแบบที่อธิบดีประกาศกำหนด
sectionNo: 4
content: ข้อ ๔ การยื่นคำขอ การแจ้ง การส่งข้อมูลหรือเอกสารหลักฐาน การติดต่อหรือการออกเอกสารหลักฐานใด ๆ รวมทั้งการชำระค่าธรรมเนียมตามกฎกระทรวงนี้ ให้ดำเนินการโดยวิธีการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการโดยวิธีการและสถานที่ ดังต่อไปนี้ (๑)
sectionNo: 4
content: สัตว์ป่าที่มิใช่สัตว์น้ำ ซากสัตว์ป่า หรือผลิตภัณฑ์จากซากสัตว์ป่าดังกล่าว ให้ยื่น ณ กองคุ้มครองพันธุ์สัตว์ป่าและพืชป่าตามอนุสัญญา กรมอุทยานแห่งชาติ สัตว์ป่า และพันธุ์พืช (๒) สัตว์ป่าที่เป็นสัตว์น้ำ ซากสัตว์ป่า หรือผลิตภัณฑ์จากซากสัตว์ป่าดังกล่าว ให้ยื่น ณ กองบริหารจัดการทรัพยากรและกำหนดมาตรการ
sectionNo: 4
content: กรมประมง (๓) สถานที่หรือวิธีการอื่นตามที่อธิบดีกำหนดโดยประกาศในราชกิจจานุเบกษา
sectionNo: 5
content: ข้อ ๕ ผู้ใดประสงค์จะนำเข้าหรือส่งออกซึ่งสัตว์ป่าสงวน ซากสัตว์ป่าสงวน หรือผลิตภัณฑ์จากซากสัตว์ป่าสงวนเพื่อกิจการสวนสัตว์ของผู้รับใบอนุญาตจัดตั้งและประกอบกิจการสวนสัตว์ตามมาตรา ๓๓ หรือสวนสัตว์ที่หน่วยงานของรัฐจัดตั้งขึ้นเพื่อดำเนินการตามหน้าที่และอำนาจ ให้ยื่นคำขอรับใบอนุญาตต่อพนักงานเจ้าหน้าที่
sectionNo: 5
content: พร้อมด้วยข้อมูล เอกสารหรือหลักฐานตามที่ระบุไว้ในแบบคำขอ ผู้ขอรับใบอนุญาตตามวรรคหนึ่ง ต้องเป็นผู้รับใบอนุญาตจัดตั้งและประกอบกิจการสวนสัตว์ตามมาตรา ๓๓ หรือเป็นหน่วยงานของรัฐที่จัดตั้งสวนสัตว์ขึ้นเพื่อดำเนินการตามหน้าที่และอำนาจ
sectionNo: 6
content: ข้อ ๖ ผู้ขอรับใบอนุญาตตามข้อ ๕ ที่มิใช่หน่วยงานของรัฐ ต้องมีคุณสมบัติและไม่มีลักษณะต้องห้าม ดังต่อไปนี้ (๑) เป็นผู้บรรลุนิติภาวะ (๒) ไม่เป็นบุคคลล้มละลาย (๓) ไม่เป็นคนไร้ความสามารถหรือเสมือนไร้ความสามารถ (๔) ไม่อยู่ระหว่างรับโทษจำคุก (๕) ไม่เคยกระทำความผิดตามกฎหมายว่าด้วยการสงวนและคุ้มครองสัตว์ป่า
sectionNo: 6
content: กฎหมายว่าด้วยศุลกากรหรือกฎหมายว่าด้วยการส่งออกไปนอกและการนำเข้ามาในราชอาณาจักรซึ่งสินค้า เฉพาะความผิดเกี่ยวกับการนำเข้าหรือการส่งออกซึ่งสัตว์ป่า ซากสัตว์ป่า หรือผลิตภัณฑ์จากซากสัตว์ป่า เว้นแต่ได้พ้นโทษมาแล้วไม่น้อยกว่าห้าปีก่อนวันยื่นคำขอรับใบอนุญาต (๖)
sectionNo: 6
content: ไม่อยู่ระหว่างถูกพักใช้ใบอนุญาตที่ออกตามกฎหมายว่าด้วยการสงวนและคุ้มครองสัตว์ป่า (๗) ไม่เคยถูกเพิกถอนใบอนุญาตที่ออกตามกฎหมายว่าด้วยการสงวนและคุ้มครองสัตว์ป่า เว้นแต่ถูกเพิกถอนมาแล้วไม่น้อยกว่าหนึ่งปีนับแต่วันที่ถูกเพิกถอนใบอนุญาตดังกล่าว ในกรณีที่ผู้ขอรับใบอนุญาตเป็นนิติบุคคล
sectionNo: 6
content: กรรมการหรือผู้จัดการนิติบุคคลต้องมีคุณสมบัติและไม่มีลักษณะต้องห้ามตามวรรคหนึ่งด้วย
sectionNo: 7
content: ข้อ ๗ เมื่อได้รับคำขอรับใบอนุญาตแล้ว ให้พนักงานเจ้าหน้าที่ตรวจสอบคุณสมบัติและลักษณะต้องห้ามของผู้ขอรับใบอนุญาต รายละเอียดตามคำขอรับใบอนุญาต ข้อมูล เอกสารหรือหลักฐานที่เกี่ยวข้องว่าถูกต้องและครบถ้วนหรือไม่ ในกรณีที่เอกสารหรือหลักฐานตามคำขอรับใบอนุญาตไม่ถูกต้องหรือไม่ครบถ้วน
sectionNo: 7
content: ให้แจ้งผู้ขอรับใบอนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสารหรือหลักฐานเพิ่มเติมให้ถูกต้องและครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องและรายการของข้อมูล
sectionNo: 7
content: เอกสารหรือหลักฐานที่จะต้องยื่นเพิ่มเติมไว้ และแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสารหรือหลักฐานให้ถูกต้องและครบถ้วนภายในเจ็ดวันนับแต่วันที่ได้รับแจ้ง ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์
sectionNo: 7
content: ให้พนักงานเจ้าหน้าที่และผู้ขอรับใบอนุญาตลงนามไว้ในบันทึกนั้นด้วย ในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาต หรือไม่จัดส่งข้อมูล เอกสารหรือหลักฐานให้ถูกต้องและครบถ้วนภายในระยะเวลาที่กำหนด ให้ถือว่าผู้ขอรับใบอนุญาตไม่ประสงค์จะดำเนินการต่อไป
sectionNo: 7
content: ให้พนักงานเจ้าหน้าที่จำหน่ายเรื่องออกจากสารบบและคืนคำขอให้แก่ผู้ยื่นคำขอรับใบอนุญาตพร้อมทั้งแจ้งเป็นหนังสือถึงเหตุแห่งการคืนคำขอให้ทราบด้วย ในกรณีที่เอกสารหรือหลักฐานตามคำขอรับใบอนุญาตถูกต้องและครบถ้วน ให้ลงทะเบียนการรับคำขอ และออกใบรับคำขอให้แก่ผู้ขอรับใบอนุญาต
sectionNo: 8
content: ข้อ ๘ เมื่อคำขอรับใบอนุญาต รวมทั้งข้อมูล เอกสารหรือหลักฐานตามคำขอถูกต้องและครบถ้วน และผู้ขอรับใบอนุญาตมีคุณสมบัติและไม่มีลักษณะต้องห้ามตามข้อ ๖ แล้ว ให้พนักงานเจ้าหน้าที่เสนอเรื่องพร้อมความเห็นเพื่อประกอบการพิจารณาของอธิบดี ในกรณีที่อธิบดีมีคำสั่งอนุญาต
sectionNo: 8
content: ให้พนักงานเจ้าหน้าที่แจ้งให้ผู้ขอรับใบอนุญาตชำระค่าธรรมเนียมภายในระยะเวลาที่กำหนด เมื่อผู้ขอรับใบอนุญาตชำระค่าธรรมเนียมแล้ว ให้ออกใบอนุญาตแก่ผู้นั้นโดยไม่ชักช้า ถ้าผู้ขอรับใบอนุญาตไม่ชำระค่าธรรมเนียมภายในระยะเวลาที่กำหนด ให้ถือว่าผู้นั้นไม่ประสงค์จะรับใบอนุญาต
sectionNo: 8
content: และให้พนักงานเจ้าหน้าที่จำหน่ายเรื่องออกจากสารบบ ในกรณีที่อธิบดีมีคำสั่งไม่อนุญาต ให้พนักงานเจ้าหน้าที่แจ้งเป็นหนังสือให้ผู้ขอรับใบอนุญาตทราบภายในเจ็ดวันนับแต่วันที่มีคำสั่งไม่อนุญาต พร้อมด้วยเหตุผลและสิทธิอุทธรณ์
sectionNo: 9
content: ข้อ ๙ ผู้ใดประสงค์จะนำเข้าหรือส่งออกซึ่งสัตว์ป่าคุ้มครอง สัตว์ป่าคุ้มครองที่เพาะพันธุ์ได้ สัตว์ป่าควบคุม ซากสัตว์ป่า หรือผลิตภัณฑ์จากซากสัตว์ป่าดังกล่าว ให้ยื่นคำขอรับใบอนุญาตต่อพนักงานเจ้าหน้าที่ พร้อมด้วยข้อมูล เอกสารหรือหลักฐานตามที่ระบุไว้ในแบบคำขอ การนำเข้าหรือส่งออกซึ่งสัตว์ป่าคุ้มครอง
sectionNo: 9
content: หรือซากสัตว์ป่าคุ้มครอง ที่ไม่ใช่สัตว์ป่าคุ้มครองที่เพาะพันธุ์ได้ ต้องเป็นไปเพื่อกิจการสวนสัตว์ของผู้รับใบอนุญาตจัดตั้งและประกอบกิจการสวนสัตว์ตามมาตรา ๓๓ หรือสวนสัตว์ที่หน่วยงานของรัฐจัดตั้งขึ้นเพื่อดำเนินการตามหน้าที่และอำนาจเท่านั้น ผู้ขอรับใบอนุญาตตามวรรคสอง
sectionNo: 9
content: ต้องเป็นผู้รับใบอนุญาตจัดตั้งและประกอบกิจการสวนสัตว์ตามมาตรา ๓๓ หรือเป็นหน่วยงานของรัฐที่จัดตั้งสวนสัตว์ขึ้นเพื่อดำเนินการตามหน้าที่และอำนาจ
sectionNo: 10
content: ข้อ ๑๐ ให้นำความในข้อ ๖ ข้อ ๗ และข้อ ๘ มาใช้บังคับแก่การพิจารณาคำขอรับใบอนุญาตและการออกใบอนุญาตให้นำเข้าหรือส่งออกซึ่งสัตว์ป่าคุ้มครอง สัตว์ป่าคุ้มครองที่เพาะพันธุ์ได้ สัตว์ป่าควบคุม ซากสัตว์ป่า หรือผลิตภัณฑ์จากซากสัตว์ป่าดังกล่าวด้วยโดยอนุโลม
sectionNo: 11
content: ข้อ ๑๑ การพิจารณาออกใบอนุญาต ให้คำนึงถึงหลักเกณฑ์ดังต่อไปนี้ (๑) สัตว์ป่าสงวน สัตว์ป่าคุ้มครอง สัตว์ป่าคุ้มครองที่เพาะพันธุ์ได้ หรือสัตว์ป่าควบคุม ให้พิจารณาวัตถุประสงค์ในการนำเข้าหรือการส่งออก ชนิดพันธุ์และจำนวนสัตว์ป่าที่จะนำเข้าหรือส่งออก ความเสี่ยงต่อการสูญพันธุ์
sectionNo: 11
content: สถานภาพของสัตว์ป่าที่มีอยู่ในประเทศ ความปลอดภัยของสัตว์ป่าในประเทศ สวัสดิภาพของสัตว์ป่าในระหว่างการขนส่ง หลักฐานการได้มาที่ถูกต้องตามกฎหมาย และข้อมูล เอกสารหรือหลักฐานอื่นที่อธิบดีประกาศกำหนด (๒) ซากสัตว์ป่าสงวน ซากสัตว์ป่าคุ้มครอง ซากสัตว์ป่าคุ้มครองที่เพาะพันธุ์ได้ ซากสัตว์ป่าควบคุม
sectionNo: 11
content: หรือผลิตภัณฑ์จากซากสัตว์ป่าดังกล่าว ให้พิจารณาชนิดพันธุ์และจำนวนซากสัตว์ป่าหรือผลิตภัณฑ์จากซากสัตว์ป่าที่จะนำเข้าหรือส่งออก ความเสี่ยงต่อการสูญพันธุ์ หลักฐานการได้มาที่ถูกต้องตามกฎหมาย และข้อมูล เอกสารหรือหลักฐานอื่นที่อธิบดีประกาศกำหนด
sectionNo: 12
content: ข้อ ๑๒ ผู้ใดประสงค์จะนำเข้าหรือส่งออกซึ่งสัตว์ป่า ซากสัตว์ป่า หรือผลิตภัณฑ์จากซากสัตว์ป่าที่มิใช่สัตว์ป่าสงวน สัตว์ป่าคุ้มครอง และสัตว์ป่าควบคุม ที่ต้องมีใบรับรอง ให้ยื่นคำขอรับใบรับรองต่อพนักงานเจ้าหน้าที่พร้อมด้วยข้อมูล เอกสารหรือหลักฐานตามที่ระบุไว้ในแบบคำขอ ให้นำความในข้อ ๖ ข้อ ๗ และข้อ ๘
sectionNo: 12
content: มาใช้บังคับแก่การพิจารณาคำขอรับใบรับรองและการออกใบรับรองด้วยโดยอนุโลม
sectionNo: 13
content: ข้อ ๑๓ การพิจารณาออกใบรับรองตามข้อ ๑๒ ให้พิจารณาจากหลักฐานการได้มาที่ถูกต้องตามกฎหมาย
sectionNo: 14
content: ข้อ ๑๔ ใบอนุญาตและใบรับรอง ให้มีอายุดังต่อไปนี้ (๑) ใบอนุญาต ให้มีอายุหนึ่งร้อยแปดสิบวันนับแต่วันที่ออกใบอนุญาต (๒) ใบรับรอง ให้มีอายุหนึ่งร้อยแปดสิบวันนับแต่วันที่ออกใบรับรอง เว้นแต่ใบรับรองการนำเข้าหรือส่งออกสัตว์น้ำ ให้มีอายุเก้าสิบวันนับแต่วันที่ออกใบรับรอง
sectionNo: 15
content: ข้อ ๑๕ ในกรณีที่ใบอนุญาตหรือใบรับรองสูญหาย ถูกทำลาย หรือชำรุดในสาระสำคัญ ให้ผู้รับใบอนุญาตหรือใบรับรองยื่นคำขอรับใบแทนใบอนุญาตหรือใบรับรองต่อพนักงานเจ้าหน้าที่ภายในสิบห้าวันนับแต่วันที่ได้ทราบถึงกรณีดังกล่าว พร้อมด้วยข้อมูล เอกสารหรือหลักฐานตามที่ระบุไว้ในแบบคำขอ การออกใบแทนใบอนุญาตหรือใบรับรอง
sectionNo: 15
content: ให้ใช้แบบใบอนุญาตหรือใบรับรองเดิม และระบุคำว่า “ใบแทน” หรือใช้ข้อความอื่นใดทำนองเดียวกัน กำกับไว้ที่มุมบนด้านขวาก็ได้และให้ระบุวัน เดือน ปี ที่ออกใบแทนใบอนุญาตหรือใบรับรอง พร้อมทั้งลงลายมือชื่อและตำแหน่งของพนักงานเจ้าหน้าที่ผู้ออกใบแทนใบอนุญาตหรือใบรับรองกำกับไว้ด้วย ให้นำความในข้อ ๗ และข้อ ๘
sectionNo: 15
content: มาใช้บังคับแก่การพิจารณาคำขอรับใบแทนใบอนุญาตหรือใบรับรอง และการอนุญาตให้ออกใบแทนใบอนุญาตหรือใบรับรองด้วยโดยอนุโลม
sectionNo: 16
content: ข้อ ๑๖ ใบอนุญาตหรือใบรับรองการนำเข้าหรือการส่งออกซึ่งสัตว์ป่า ซากสัตว์ป่า หรือผลิตภัณฑ์จากซากสัตว์ป่า ที่ออกตามกฎกระทรวงการขอใบอนุญาตหรือใบรับรอง และการออกใบอนุญาตหรือใบรับรองให้นำเข้า ให้ส่งออก หรือให้นำผ่านซึ่งสัตว์ป่า ซากของสัตว์ป่า หรือผลิตภัณฑ์ที่ทำจากซากของสัตว์ป่า พ.ศ. ๒๕๕๘
sectionNo: 16
content: ให้ยังคงใช้ได้ต่อไปจนกว่าจะสิ้นอายุหรือถูกเพิกถอนใบอนุญาตหรือใบรับรอง
sectionNo: 17
content: ข้อ ๑๗ บรรดาคำขอรับใบอนุญาต คำขอรับใบรับรอง และคำขอรับใบแทนใบอนุญาตหรือใบรับรอง ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ระหว่างการพิจารณา ให้ถือว่าเป็นคำขอตามกฎกระทรวงนี้ และให้พิจารณาตามหลักเกณฑ์ วิธีการ และเงื่อนไขที่กำหนดในกฎกระทรวงนี้ ในกรณีคำขอที่ได้ยื่นไว้แล้วตามวรรคหนึ่ง
sectionNo: 17
content: ปรากฏว่าเอกสารหรือหลักฐานที่ยื่นพร้อมคำขอดังกล่าวแตกต่างไปจากที่กำหนดในกฎกระทรวงนี้ พนักงานเจ้าหน้าที่มีอำนาจสั่งให้แก้ไขเพิ่มเติมคำขอและให้ส่งข้อมูล เอกสารหรือหลักฐานเพิ่มเติมเพื่อให้เป็นไปตามที่กำหนดไว้ในกฎกระทรวงนี้ได้
content: ให้ไว้ ณ วันที่ ๒๕ พฤศจิกายน พ.ศ. ๒๕๖๗ เฉลิมชัย ศรีอ่อน รัฐมนตรีว่าการกระทรวงทรัพยากรธรรมชาติและสิ่งแวดล้อม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๒ วรรคสาม มาตรา ๒๓ วรรคสี่ และมาตรา ๒๔ วรรคสอง แห่งพระราชบัญญัติสงวนและคุ้มครองสัตว์ป่า พ.ศ. ๒๕๖๒ บัญญัติให้คุณสมบัติและลักษณะต้องห้ามของผู้ขอรับใบอนุญาตหรือใบรับรอง รวมทั้งหลักเกณฑ์ วิธีการ และเงื่อนไขการขอรับใบอนุญาตหรือใบรับรอง
content: การออกใบอนุญาตหรือใบรับรอง อายุใบอนุญาตหรือใบรับรอง และการออกใบแทนใบอนุญาตหรือใบรับรองให้นำเข้าหรือส่งออกซึ่งสัตว์ป่า ซากสัตว์ป่า หรือผลิตภัณฑ์จากซากสัตว์ป่า ให้เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้